Document ID: /roh_data/filtered/fineweb-2-filterrobots_roh.jsonl.gz/18244

da pli Furmaziun cuntinuada...
La purschida da furmaziun cuntinuada a la SAPGR sustegna scolastas e scolasts en differentas fasas da lur vita professiunala e dat novs impuls per scola ed instrucziun.
da pli Perscrutaziun e servetschs...
La perscrutaziun applitgada e la realisaziun dals resultads e da las enconuschientschas en products cun gudogn direct per la scienza, la furmaziun cuntinuada e la pratica furman l’incumbensa principala da la partiziun perscrutaziun, svilup e servetschs.
da pli La SAPGR...
La Scola auta da pedagogia dal Grischun (SAPGR) procura per la scolaziun e la furmaziun cuntinuada da persunas d’instrucziun per il chantun Grischun e per ils chantuns cunfinonts. Cun radund 500 studentas e students tutga la SAPGR tar las SAP mesaunas da la Svizra.
|Persunas d'instrucziun da la pratica / Persunas d'instrucziun|
|Mediateca|
|Linguas|
|Plan d’instrucziun 21|
|Program da curs furmaziun cuntinuada|
|Links nizzaivels|
La SAPGR s’engascha tenor art. 75 da la Constituziun chantunala per l’egualitad da las schanzas, oravant tut per l’egualitad tranter dunna ed um. Consequentamain s’engascha ella per la cumpatibilitad da studi e famiglia, sco era da professiun e famiglia. Cun projects sco «Aventura instruir» e «MINT camps» vegn pussibilità a mattatschs e mattatschas da dar in sguard sin professiuns atipicas areguard l’atgna schlattaina. Uschia vegn promovì l’egualitad en connex cun la tscherna da la professiun. En ils Studiengängen / studis da la SAPGR vegn tractà il tema da l’egualitad da las schanzas, sco era dà paisa ad ina didactica faira per omaduas schlattainas.
Accents:
Diversity al di da la scola auta 2018
Ensemen cun studentas e students, ha la gruppa da lavur Diversity (Dr. Chantal Marti e Lilian Ladner) zavrà e resumà ils resultats dal di da la scola auta davart il tema diversitad. Ils resuns da tut las commembras ed ils commembers da la scola auta èn vegnids inserids en ils princips directivs davart la diversitad.
L’analisa ha mussà ch’ils suandants champs da temas èn impurtants per las commembras ed ils commembers da la SAPGR:
• Diversitad linguistica
• Egualitad dals dretgs
• Occupaziun conscienta cun la diversitad
• Respect vicendaivel
Nus ans engraziain per la collavuraziun preziusa durant il di da la scola auta 2018.